kardosdrur/scandi-wiki huggingface dataset:
Principe di Carignano (1863)

Panserskibet Principe di Carignano lagde navn til den anden serie af panserskibe i den nye italienske marine, der blev skabt, da Italien blev samlet i 1861. Skibet blev bestilt allerede i januar 1861 som søsterskib til kongeriget Sardiniens fregat Principe Umberto. Mens det var under bygning, blev designet ændret, så det i stedet blev søsat som et panserskib. Navnet henviser til fyrsterne af Carignano, der var en gren af kongehuset i Sardinien-Piemonte.

Tjeneste 
Principe di Carignano deltog lige som de øvrige italienske panserskibe i slaget ved Lissa i juli 1866. Skibet ledede den forreste 2. division af den italienske flåde. Da admiral Persano – uden at signalere – valgte at skifte flagskib, kom 2. division langt foran de øvrige italienske skibe, og fik ingen indflydelse på slaget. Efter krigen blev det omarmeret omkring 1870, men udgik allerede i 1875.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Otto Lybeck, Allmän Sjökrigshistoria, Bind 1: 1853-1914, Stockholm 1919.

Note 

Panserskibe fra Italien
Nate Hartley

Nathan Daniel Hartley (født den 17. januar 1992 i Ravenna i Ohio) er en amerikansk skuespiller. Han er bedste kendt for sin hovedrolle som den nystartede high school elev Wade i Drillbit Taylor fra 2008, hvor han spillede overfor Owen Wilson. Han havde også en rolle som medlem af Liverollespilbegivenheden i Role Models fra 2009 med Paul Rudd og Seann William Scott. Han havde også en cameooptæden i Fanboys fra samme år.

Hartley havde en optræden i en episode af Disneyprogrammet Hannah Montana og havde også en gæste rolle i J.O.N.A.S som Joe's irriterende ven Carl.

Filmografi 
 Hannah Montana – Aaron (2009) Episode:"Promma Mia"
 Zeke and Luther – Ozzie (2009) Episode:"Cape Fear"
 Role Models – Mike (2008) Drillbit Taylor – Wade (2008)
 The Great Buck Howard – Chico#1 (2008) 
 iCarly – Jeb (2007-2009, tre episoder)
 Unfabulous – Mitch the Snitch (2007, to episoder)
 The Bernie Mac Show – Samuel (2006, en episode)
 ''J.O.N.A.S – Carl (2009,en episode)

Eksterne henvisninger s 
 

Skuespillere fra USA
Personer fra Ohio
Otto Bovensiepen

Otto Richard Bovensiepen (8. juli 1905 i Duisburg – 18. februar 1979 i Zusmarshausen) var en tysk politioberst, SS-Standartenführer, landsforædder og chef for det tyske sikkerhedspoliti i Danmark fra januar 1944 til krigsafslutningen.

Bovensiepen tog studentereksamen i 1925 og læste jura ved universitetet i Bonn. Allerede som student blev han medlem af nazistpartiet (NSDAP). Kort efter afslutningen af studierne i 1933 fik han ansættelse i det hemmelige statspoliti Gestapo i Düsseldorf og samtidig blev han optaget i SA. Året efter blev han leder af Gestapos afdeling i Magdeburg. I de følgende år blev han forflyttet flere gange, indtil han kom til Halle an der Saale som chef for Gestapoafdelingen. I forbindelse med Østrigs "Anschluss" i 1938 var han i en kort periode beskæftiget med opbygningen af et Gestapotjenestested i den østrigske by Eisenstadt. Fra 1936 var Bovensiepen medlem af SS.

I marts 1941 overtog Bovensiepen ledelsen af Gestapo i Berlin, det største statspolititjenestested i Tyskland. Hans involvering i en korruptionsaffære medførte i april 1943 et kortvarigt stop i karrieren og en forflyttelse til Kassel.

I januar 1944 blev Bovensiepen, der kort forinden var blevet udnævnt til oberst i politiet og SS-Standartenführer, leder af det tyske sikkerhedspoliti og af sikkerhedstjenesten (SD) i Danmark. Hans hovedopgave her var at bekæmpe den danske modstandsbevægelse ved hjælp af tysk "modterror". Han blev en af de hovedansvarlige for de clearingmord og anden form for terror, som blev gennemført fra tysk side i besættelsens sidste år, bl.a. af Petergruppen og Lorenzen-gruppen.

I forbindelse med krigens afslutning forsvandt Bovensiepen til Tyskland, men blev taget til fange af de allierede og udleveret til Danmark. Han blev én af fire anklagede i den såkaldte store krigsforbryderproces, som blev gennemført i Danmark. Bovensiepen blev den 28. september 1948 ved Københavns Byret dømt til døden hovedsagelig på grund af sit ansvar for den såkaldte modterror. Ved ankesagen i Østre Landsret blev dommen ændret til livsvarigt fængsel, hvilket blev stadfæstet ved Højesteret i marts 1950. Den 1. december 1953 blev Bovensiepen – efter pres fra den vesttyske regering – løsladt og udvist af Danmark.

Bovensiepen levede derefter som forsikringsmand i Mülheim an der Ruhr. I 1963 kom han i det tyske justitsvæsens søgelys på grund af sin medvirken ved deportationen af ca. 50.000 jøder fra Berlin, mens Bovensiepen var politichef. Først i 1969 kom retssagen i gang, men den måtte indstilles året efter, fordi Bovensiepen efter en blodprop i hjertet blev anset for at være ude af stand til at medvirke.

Nazister fra Tyskland
Personer fra Duisburg
SS-officerer
Alex Frost

Alex Frost (født den 17. februar 1987) er en amerikansk skuespiller. 

Frost blev født i Portland i Oregon i USA. Han forældre hedder Debbie og Jack, og han har en storebror ved navn Chris. Frost lever på nuværende tidspunkt i London, England.

Frost havde en hovedrolle i Gus Van Sants film Elephant (basaeret på Massakren på Columbine High School) , der blev tildelt Palme d'Orprisen 2003. Siden Elephant, har Alex arbejdet med adskillige film, som The Queen of Cactus Cove, The Lost and The Standard. Han optrådte i sæson 3 episode af "NCIS" ved navn "Ravenous". Han spillede en bølle i Owen Wilsonfilmen Drillbit Taylor, der blev udgivet den 21. marts 2008 af Paramount Pictures.

Filmografi 
 Calvin Marshall (2009) som Calvin Marshall
 The Vicious Kind (2009) som Peter Sinclaire
 Drillbit Taylor (2008) som Terry Filkins
 Stop-Loss (2008) som Shorty
 The Standard (2006) as Dylan
 Navy NCIS: Naval Criminal Investigative Service som Jerry (2006, en episode)
 Queen of Cactus Cove (2005) som Achak
 The Lost (2005) som Tim Bess
 Elephant (2003) som Alex

Eksterne henvisninger 
 

Skuespillere fra Oregon
Personer fra Portland (Oregon)
Drejeskive (jernbane)

Drejeskiver anvendes (anvendtes) til at vende lokomotiver, så de f.eks. kunne have tenderen bagest i køreretningen. Desuden til at give adgang til flere spor ofte i en rundremise. Normalt opdeltes i lokomotiv- hhv. vogndrejskiver. Teknisk opbyggedes drejskiver enten som kongestoldrejeskiver (drejeskiver med kongestol) eller charnierdrejeskive.

Foruden (lokomotiv)drejeskiver fandtes (og findes) skydebroer, der kunne anvendes til at give adgang til flere spor i et værksted eller en remise.

Jernbaneanlæg
Ed Westwick

Edward "Ed" Westwick (født 27. juni 1987 i Stevenage, Hertfordshire, England) er en engelsk skuespiller og musiker, der er bedst kendt for sin rolle som Chuck Bass i den amerikanske tv-serie Gossip Girl.

Liv og karriere 
Westwick studerede på National Youth Theatre i London. Han har været med i enkelte afsnit af de britiske tv-serier Doctors, Casualty og Afterlife. Han har været med i filmene Breaking and Entering, Son of Rambow og Children of Men.

Han var medlem af det britiske band The Filthy Youth, som bestod af ham selv, Benjamin Lewis Allingham, Jimmy Wright, Mitch Cox og John Vooght.

Westwick blev i 2008 den nye model for mærket K-Swiss.

Privat 
Ed Westwick har boet sammen med medskuespilleren Chace Crawford i New York.

Udvalgt filmografi

Film 
 Children of Men (2006)
 Breaking and Entering (2006)
 Son of Rambow (2007)
 100 Feet (2008)
 S. Darko (2009)
 Chalet Girl (2011)
 J. Edgar (2011)
 Romeo & Juliet (2013)
 Last Flight (2014)
 Bone in the Throat (2015)
 Freaks of Nature (2015)
 Billionaire Ransom (2016)
 The Crash (2017)
 Enemy Lines (2020)

Tv-serier 
 Doctors (2006, afsnittet "Young Mothers Do Have 'Em")
 Casualty (2006, afsnittet "Family Matters")
 Afterlife (2006, afsnittet "Roadside Bouquets")
 Gossip Girl (2007–12, 117 afsnit)
 Wicked City (2015, 8 afsnit)
 Snatch (2017, 4 afsnit)
 White Gold (2017–19, 12 afsnit)

Referencer

Eksterne henvisninger 

 

Skuespillere fra England
Sangere fra England
Modeller fra England
Mogens Jacobsen (kunstner)

Mogens Jacobsen (født 1959) er en dansk mediekunstner. I 1980'erne arbejdede han med musik og performance som medlem af gruppen Cinema Noir. I starten af 1990'erne var han en pioner indenfor net-kunsten i Danmark. I 1992 grundlagde han kunstergruppen Artnode sammen med Niels Bonde, Kim Borreby, Nikolaj von Recke, Martin Pingel og Christian Heide.

Mogens Jacobsen har siden 2000 skiftet fokus fra skærmbaserede værker til fysiske objekter og installationer, men stadig med Internet-baserede telematiske elementer.
Han har udstillet i ind- og udland, bl.a. flere gange på den brasiliansk FILE festival, Ars Electronica i Østrig, ZKM i Tyskland og den japanske Media Art Festival.

I 2021 modtog han Niels Wessel Bagges Kunstlegat.

Litteratur 
 "Cybermuseologi – kunst, museer og formidling i et digitalt perspektiv", Aarhus Universitetsforlag. .
 Art+Science Now, Thames & Hudson, 
 For Øjeblikket 1, L&R Uddannelse, 
 Information Arts, Leonardo Books 
 Re_Action: The Digital Archive Experience, Aalborg Universitetsforlag, 
 Vi elsker din computer, Billedkunstskolernes Forlag, 
 Get real, Informations Forlag / George Braziller,  /

Eksterne henvisninger 
 Mogens Jacobsens hjemmeside
 Kunstnergruppen Artnode

Kunstnere fra Danmark
Drejeskive

Drejeskive har flere betydninger:

Drejeskive (jernbane)
Drejeskiven, der anvendes ved pottemagerkunst, kaldes også et pottemagerhjul
Drejeskiven på en telefon kaldes en nummerskive
Carlos Slim

Carlos Slim Helú (født 28. januar 1940) er en mexikansk ingeniør og forretningsmand, der hovedsagelig har koncentreret sine aktiviteter om telekommunikationsindustrien. Han er enkemand og har 6 børn.

Han var med en formue på 73.000.000.000 US dollars (svarende til 418.472.500.000 danske kroner) den rigeste person i verden, kåret af Forbes, i 2013. I og med at det mexicanske parlament indførte en strengere regulering af telemarkedet, og Slims mobilselskab América Móvil følgelig faldt i værdi, er han dog faldet på listen; værdien af hans formue opgøres i maj 2018 til 63.5 milliarder dollars. I maj 2018 er han ifølge Forbes således listet som den syvende rigeste mand i verden, og den rigeste mand i Mexico.

Referencer 

Erhvervsfolk fra Mexico
Ingeniører fra Mexico
Personer fra Mexico City
Milliardærer
Robert Higgs

Robert Higgs (født 1. februar 1944) er en amerikansk økonom tilhørende den såkaldte østrigske skole. 

Higgs har udgivet en række bøger om økonomi, herunder:
 The Transformation of the American Economy, 1865-1914 (1971)
 Competition and Coercion: Blacks in the American Economy, 1865-1914 (1977; paperback 1980)
 Crisis and Leviathan: Critical Episodes in the Growth of American Government (1987)
 Against Leviathan: Government Power and a Free Society (2004)
 Resurgence of the Warfare State: The Crisis Since 9/11 (2005)
 Depression, War and Cold War: Studies in Political Economy (2006)
 Politická ekonomie strachu ("The Political Economy of Fear") (udgivet på tjekkisk; 2006)
 Neither Liberty Nor Safety: Fear, Ideology, and the Growth of Government (2007)

Økonomer fra USA
John Adams (mytterist)

John Adams (født 4. eller 5. november 1766, død 5. marts 1829) var den sidste overlevende mytterist fra HMAV Bounty.

Han bosatte sig på Pitcairn i januar 1790, året efter mytteriet. Her brugte han som alias navnet Alexander Smith, men gav sine børn efternavnet Adams.

Efter at drab og sygdom havde taget livet af de andre mytterister og tahitierne, satte Adams og de overlevende regler op for, hvordan livet skulle leves på øen, og Adams omvendte lokalbefolkningen til kristendommen. Senere konverterede de til adventismen.

Da briterne fandt Adams igen, blev de imponeret over hans ledelse her, så de bestemte sig for ikke at arrestere ham for mytteriet. I 1825 giftede han sig med Mary og fik sønnen George.

Militærfolk fra Storbritannien
Briter i 1700-tallet
Briter i 1800-tallet
Greymouth

Greymouth er den største by på vestkysten af New Zealands sydlige ø. 

Indbyggertallet er ca. 9.970, og er svagt stigende. 
Byen har været beboet af det oprindelige New Zealandske folk maori. 
De hvide, pākehā, flyttede først dertil, da der blev fundet guld og kul i området. I 2008 åbnes en ny kulmine – Pike River -, hvor der i november 2010 sker en ulykke med 29 omkomne. 

Greymouth er nu også kendt som bryggeriby.

Eksterne henvisninger 

Byer i New Zealand
Parasol

En parasol (mod sol) er en paraplylignende skærm, der har som formål at skærme for solen. Skærmen, der er lavet af tekstil, er normalt udspændt på et stativ, der er forbundet med en stang, der kan bæres i hånden eller sættes ned i en klods med et hul i, en parasolfod, eller i et hul i jorden.

Historien 
Både parasoller og paraplyer blev i oldtiden brugt hos assyrerne og egypterne og i Kina og Indien. Parasollerne var både solskærme og magtsymboler for personer af højere sociale klasser, på samme måde som baldakiner nu er en symbolsk beskyttelse over værdighedspersoner. I Europa blev paraplyer taget i brug i 1500-tallet. Da blev også parasoller indført blandt adelen i Frankrig for at bevare bærerens lysere hud. Sådanne håndholdte parasoller – gerne udstyret med blonder – blev en del af den vestlige damemode i 1700- og 1800-tallet.

Parasoller har traditionelt været særlig udbredt i Østen, blandt andet i Japan og Kina, hvor parasoller af bambus og andre materialer blev almindelige blandt adelen i 1000-tallet. I Japan kaldes traditionelle parasoller karakasa; det vil sige "kinesisk parasol". Karaksa bruges også om gamle parasoller og andre genstande, som i følge japansk folketro bliver besjælede og levende, når er 100 år gamle.

Parasolfødder 

En parasolfod er en flytbar genstand, hvor en parasol kan fæstnes så den kan står oprejst.

Parasolfoden består oftest af en base og et hul cylindrisk rør hvor parasolstoplen kan sættes i.
Den indre diameter af parasolfodens rør skal passe til parasolstoplens diameter.
Parasolfødder kan have mulighed for justering med forskellige ringe og via justeringsskruer.

En parasolfod skal normalt være tung så parasollen med parasolfoden ikke vælter ved vindtryk på parasollen.
Vægten kan skabes ved at parasolfod er tung i sig selv.
Sådanne parasolfødder kan have en base af for eksempel
granit eller
beton.
Vægten kan også skabes ved at parasolfoden er en beholder hvor der kan påfyldes vand eller sand og sådanne parasolfødder er oftest af plast.
Vægten af de tunge parasolfødder i det almindelige marked kan normalt være fra 12–13 kilogram for små vandfyldte parasolfødder.
Tunge parasolfødder kan have hjul der gør dem nemmere at flytte.
Alternativt findes der i markedet undervogne med hjul hvor parasolfoden kan stilles på.
Lette parasolfødder er normalt beregnet til at skulle have en tung genstand over sig, enten sandsække eller fliser.
Disse lette parasolfødder kan have en base af metal eller stål, enten med fire vandrette ben eller en rund base.

Eksterne henvisninger 

Udstyr
Winnie Mortensen

Winnie Mortensen (født 31. januar 1963) er en dansk skuespillerinde.

Hun var i 1960'erne en kendt barneskuespiller i forskellige danske film, hvor hun for det meste spillede roller som 'Winnie' blandt andet i film sammen med Dirch Passer. Efter sin skuespillerkarriere begyndte hun at arbejde som sygehjælper.

WInnie er opvokset i København, og er datter af en dansk far og en burmesisk mor. Hendes eksotiske udseende blev ofte brugt som del af plottet i de film hun medvirkede i, eksempelvis spillede hun indianer i Præriens skrappe drenge og thailænder i Dyrlægens plejebørn.

Filmografi 
 Dyrlægens plejebørn (1968)
 Soldaterkammerater på bjørnetjeneste (1968)
 Sjov i gaden (1969)
 Præriens skrappe drenge (1970)

Ekstern kilde/henvisning

Noter 

Skuespillere fra Danmark
Thomas Mikkelsen (fodboldspiller, født 1990)

Thomas Mikkelsen (født 19. januar 1990 i Tønder, Danmark) er en dansk fodboldspiller, der spiller for Ross County.

Karriere 
Thomas Mikkelsen trådte sine første fodboldstøvler i den lille klub Bredebro Idrætsforening, hvorfra han skiftede til overbygningsklubben FC Sydvest 05. 

I efteråret 2009 scorede Mikkelsen 11 mål i 14 kampe i Jyllandsserien, hvilket fik Vejle Boldklub til at invitere den 19-årige angriber til prøvetræning i vinterpausen 2009. Her gjorde Thomas Mikkelsen så godt et indtryk, at han blev tilbudt en fuldtidskontrakt med VB løbende til sommeren 2010.

Vejle Boldklubs trænerteam beskrev ved skiftet Thomas Mikkelsen som en målfarlig og hårdtarbejdende spiller med et spændende potentiale.I sin tid i VB spillede han dog også nogle kampe for VB Kolding.

I forårssæsonen 2013 skiftede Thomas Mikkelsen til FC Fredericia.

Efter et år i FC Fredericia skiftede han til Odense Boldklub i 2014. Han blev efterfølgende udlejet til IFK Göteborg i Sverige, Vejle Boldklub og i 2017 til Dundee United i Skotland.

Den 4. juli 2017 blev det offentliggjort, at Mikkelsen havde skrevet under på en toårig kontrakt Ross County.

Referencer

Eksterne henvisninger 

 

Fodboldspillere fra Danmark
Fodboldspillere fra Vejle Boldklub
Fodboldspillere fra Vejle Boldklub Kolding
Fodboldspillere fra FC Sydvest 05
Fodboldspillere fra FC Fredericia
Fodboldspillere fra Odense Boldklub
Fodboldspillere fra IFK Göteborg
Fodboldspillere fra Dundee United F.C.
Charles Laughton

Charles Laughton (født 1. juli 1899 i Scarborough, North Yorkshire, England, død 15. december 1962 i Los Angeles, Californien, USA) var en britisk skuespiller.

Efter sin teateruddannelse slog han igennem som karakterskuespiller ved britiske teatre i 1920'erne. Han filmdebuterede i 1928, og virkede i Hollywood fra 1932. Han fik stor succes med titelrollen i de britiske film The Private Life of Henry VIII (Henrik den Ottendes privatliv, 1933; Oscar-pris) og Rembrandt (1936), men det meste af hans karriere kom til at foregå i amerikansk film, og han blev amerikansk statsborger i 1950.

Laughton udmærkede sig i outrerede, udsatte eller dekadente roller, som f.eks. kejser Nero i Cecil B. DeMilles The Sign of the Cross (Korsets tegn, 1932), kaptajn Bligh i Mutiny on the Bounty (Mytteri på Bounty, 1935) og Quasimodo i The Hunchback of Notre Dame (Klokkeren fra Notre Dame, 1939). Men også mere normale eller sympatiske roller blev udført med karismatisk skuespillerkunst, f.eks. funktionæren i If I Had a Million (Hvis jeg fik en million, 1932), tjeneren i Ruggles of Red Gap (Det begyndte i Paris, 1935), faren i Hobson's Choice (En gevaldig tyran, 1954) og forsvarsadvokaten i Witness for the Prosecution (Anklagerens vidne, 1957). Hans eneste film som instruktør er The Night of the Hunter (Kludedukken, 1955), en mørkt lyrisk fabel om kampen mellem det gode og det onde.

Han er blevet tilegnet en stjerne på Hollywood Walk of Fame.

Eksterne henvisninger 
Officiel hjemmeside
 
 

Skuespillere fra USA
Skuespillere fra Storbritannien
Briter i 1900-tallet
Oscar for bedste mandlige hovedrolle
Hollywood Walk of Fame
Henrik Andersen (fodboldspiller, født 1986)

Henrik Hjarsbæk Andersen (født d. 13. august 1986) er en dansk fodboldspiller.

Karriere 
Henrik Hjarsbæk Andersen kom oprindeligt fra ungdomsafdelingen i Vejle Boldklub, men skiftede til Middelfart og derfra videre til Kolding FC. Før skiftet var Henrik Andersen en målfarlig herre på Vejle Boldklubs danmarksseriehold, hvilket i 2009 førte til hans førsteholdskamp mod AB.

I vinteren 2010 kom Henrik Andensen tilbage til Vejle Boldklub, hvor han fik en kontrakt, der løb frem til sommeren 2010 .

Kilde

Eksterne henvisninger 

Fodboldspillere fra Danmark
Fodboldspillere fra Vejle Boldklub
Fodboldspillere fra Kolding FC
Chris MacDonald

Chris MacDonald (født 10. januar 1973 i Seattle, USA) er en amerikansk foredragsholder og klummeskribent, der har boet i Danmark siden 1999.

Han afholder foredrag og workshops om sund livsstil, motivation, personlig udvikling, lederskab, coaching og teambuilding over hele landet.

Privat 
Chris MacDonald er søn af tidligere pilot, Cal MacDonald, og Valerie MacDonald.

I 2005 deltog Chris MacDonald i Race Across America. Chris MacDonald fik en sølvmedalje og titlen 'Rookie of the Year'. Race Across America er et 5.000 km non-stop løb fra kyst til kyst tværs over USA på cykel. Rytterne tilbringer mere end 21 – 22 timer i sadlen hvert døgn og krydser både bjergkæden Rocky Mountains og Mojave-ørkenen.

MacDonald er – på trods af mange års bosættelse i Danmark – fortsat amerikansk statsborger, men sagde ved Alt For Damerne Kvindeløb 2016 i Aarhus, at han arbejder på at anskaffe sig dansk statsborgerskab.

Karriere 
MacDonald arbejder med sundhed, træning og kost. Han er uddannet cand. scient. i Human Fysiologi ved Københavns Universitet og er grundlægger af Sundhed i Balance og Strong Body Strong Mind konceptet. 

Chris MacDonald har medvirket i flere TV-programmer, blandt andet By på Skrump, Chris og Chokoladefabrikken, Chris på skolebænken, Chris på vægten og U-turn - en sidste chance, som alle blev sendt på DR.

Chris MacDonald har stiftet Just Human, en non-profit organisation, som arbejder for at øge trivslen for unge og deres rollemodeller.

Bibliografi 
 Du er ikke alene (2011)
Ikke til forhandling - livets ligning (2020)

Ekstern henvisning 
 MacDonalds hjemmeside

 Just Humans hjemmeside https://www.justhuman.com/

Foredragsholdere fra USA
Julia

Julia eller Julie er et pigenavne, der er den kvindelige form af Julius, som var et romersk slægtsnavn. Det nok mest berømte medlem af denne slægt, var Julius Cæsar. Betydningen af slægtsnavnet stammer muligvis fra reference til den romerske gud Jupiter, der i græsk mytologi svarer til Zeus: altså Gudernes konge. På det tidspunkt var det almindeligt at romerske adelige slægter forbandt deres ophav med guderne.

Julie var blandt de ti mest populære pigenavne i 2005. I 2023 bærer 24.975 danskere et af disse navne eller varianten Julija.

Kendte personer med navnene 
 Julie Andrews, engelsk skuespillerinde og sangerinde
 Julie Berthelsen, dansk/grønlandsk sangerinde.
 Julia Butschkow, dansk forfatterinde
 Julia Margaret Cameron, britisk fotograf
 Julie Christie, engelsk skuespiller
 Julia Cæsaris, datter af Julius Cæsar og hustru til Pompejus
 Julia Louis-Dreyfus, amerikansk skuespiller og komiker
 Julia Dent Grant, USA's førstedame 1869-77
 Julie Ege, norsk model og skuespiller
 Julia Kristeva, bulgarsk/fransk filosof
 Julia Ormond, engelsk skuespillerinde
 Julia Pakhalina, russisk udspringer
 Julia Pastrana, russisk skægget dame
 Julia Roberts, amerikansk skuespillerinde
 Julia Stiles, amerikansk skuespillerinde
 Julie Sødring, dansk skuespiller
 Julija Tymosjenko, ukrainsk politiker
 Julia Varady, tysk sangerinde
 Julie Zangenberg, dansk skuespiller og model
 Julie Ølgaard, dansk skuespiller

Gruk om Julie 
Piet Hein har skrevet et gruk om linedanserinden Julie:
Der var en artist som hed Julie,
hvis kunst var at gå på line.
På liner så tynde og fine
så alle folk syns, de var grulige.
Så sa'e
hun en dag
de bevingede ord:
I dag vil jeg prøve det
helt uden snor.
Thi kunsten at lære
det svære
beror
på at øve sig i det umulige.

Navne anvendt fiktion 
 Julia (film) – amerikansk film fra 1977
 Julia (1984) – fiktiv person i romanen 1984
 Romeo og Julie – William Shakespeares drama
 Frøken Julie – August Strindbergs drama
 Nikolaj og Julie – tv-serie fra DR

Andre anvendelser 
 Julia (band) – et emo-band der var aktivt i 1990'erne

Referencer 

Pigenavne